《燕子行》
元代·吴师道

清江朱楼相对开，去年燕子双归来。东风吹高社雨歇，一日倏忽飞千回。

翻身初向烟中没，掠地复穿花底出。花飞烟散江冥冥，城郭参差满斜日。

无情游子去不还，短书寄汝秋风前。绣帘不卷春色断，空梁泥堕琵琶弦。

飞樯冉冉潇湘浦，春尽天涯路修阻。一夜相思柳色深，独上楼头泪如雨。

作者简介：吴师道(1283—1344)，字正传，婺州兰溪县城隆礼坊人。生于元世祖至元二十年，卒年惠宗至正四年，年六十二岁。聪敏善记诵，诗文清丽。19岁诵宋儒真德秀遗书，乃致力理学研究，竭力排斥其他学说。元至治元年(1321)登进士第。授高邮县丞，主持兴筑漕渠以通运。因为官清正，被荐任国子助教，延祐间，为国子博士，六馆诸生皆以为得师。后再迁奉议大夫。以礼部郎中致仕，终于家。生平以道学自任，晚年益精于学，剖析精严。